CELEX: 32012D0288
Language: lt
Date: 1338508800000
Title: 2012/288/ES: 2012 m. birželio 1 d. Komisijos įgyvendinimo sprendimas, kuriuo leidžiama teikti rinkai gama-ciklodekstriną kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. C(2012) 3496)

5.6.2012   
            
            
               LT
            
            
               Europos Sąjungos oficialusis leidinys
            
            
               L 144/41
            
         KOMISIJOS ĮGYVENDINIMO SPRENDIMAS
   2012 m. birželio 1 d.
   kuriuo leidžiama teikti rinkai gama-ciklodekstriną kaip naują maisto sudedamąją dalį pagal Europos Parlamento ir Tarybos reglamentą (EB) Nr. 258/97
   (pranešta dokumentu Nr. C(2012) 3496)
   (Tekstas autentiškas tik vokiečių kalba)
   (2012/288/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2010 m. vasario 26 d. bendrovė Wacker Chemie GmbH pateikė prašymą kompetentingoms Airijos institucijoms leisti teikti rinkai γ-ciklodekstriną kaip naują maisto sudedamąją dalį. Gama-ciklodekstrinas yra virškinamas angliavandenis, kurį galima dėti į maisto produktus;
            
         
               (2)
            
            
               2010 m. liepos 9 d. kompetentinga Airijos maisto vertinimo tarnyba pateikė pirminio vertinimo ataskaitą. Šioje ataskaitoje daroma išvada, kad bendrovė Wacker Chemie GmbH pateikė pakankamai informacijos, kad būtų leista teikti rinkai γ-ciklodekstriną kaip naują maisto sudedamąją dalį;
            
         
               (3)
            
            
               2010 m. liepos 19 d. Komisija persiuntė pirminio vertinimo ataskaitą visoms valstybėms narėms;
            
         
               (4)
            
            
               per Reglamento (EB) Nr. 258/97 6 straipsnio 4 dalyje nustatytą 60 dienų laikotarpį buvo pareikšti pagrįsti prieštaravimai, remiantis ten nurodyta sąlyga. Visų pirma, pareikšti prieštaravimai, susiję su riebaluose tirpstančių vitaminų absorbcija. Pagal 7 straipsnio 1 dalies nuostatas reikalingas Komisijos įgyvendinimo sprendimas, kuriame būtų atsižvelgta į pareikštus prieštaravimus. Pareiškėjui pateikus papildomus paaiškinimus, valstybėms narėms ir Komisijai susirūpinimą kėlusių aspektų nebeliko;
            
         
               (5)
            
            
               γ-ciklodekstriną specialiai dedant į maistą technologiniais tikslais taikomas 2008 m. gruodžio 16 d. Europos Parlamento ir Tarybos reglamentas (EB) Nr. 1333/2008 dėl maisto priedų (2), ir jį turėtų būti leista naudoti pagal tą reglamentą;
            
         
               (6)
            
            
               šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Gama-ciklodekstrinas, kaip nurodyta priede, gali būti teikiamas rinkai kaip nauja maisto produktų sudedamoji dalis.
   2 straipsnis
   Šiuo sprendimu leidžiamo naudoti γ-ciklodekstrino pavadinimas, nurodomas ženklinant jo turinčius maisto produktus, yra „gama-ciklodekstrinas“ arba „γ-ciklodekstrinas“.
   3 straipsnis
   Šis sprendimas skirtas Wacker Chemie AG, Hanns Seidel Platz 4, 81737 Miunchenas, Vokietija.
   
      Priimta Briuselyje 2012 m. birželio 1 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 43, 1997 2 14, p. 1.
   
      (2)  OL L 354, 2008 12 31, p. 16.
   
      PRIEDAS
      
         γ-CIKLODEKSTRINO SPECIFIKACIJOS
      
      
         Sinonimai
      
      γ-ciklodekstrinas, γ-dekstrinas, ciklooktaamilozė, ciklomaltooktaozė, γ-cikloamilazė
      
         Apibrėžtis
      
      Neredukuojantysis ciklinis sacharidas, susidedantis iš aštuonių α-1,4-sujungtų D-gliukopiranozilo vienetų, gaunamas ciklodekstrino gliukoziltransferazei (CGTase, EC 2.4.1.19) veikiant hidrolizuotą krakmolą. γ-ciklodekstriną galima išgauti ir išgryninti nusodinant ciklodekstrino kompleksą 8-cikloheksadecen-1-onu, ištirpinant kompleksą vandenyje ir n-dekane, distiliuojant vandeninę fazę vandens garais ir išgaunant gama-CD iš tirpalo kristalizavimo būdu.
      
                  Cheminis pavadinimas
               
               
                  :
               
               
                  ciklooktaamilozė
               
            
                  CAS Nr.
               
               
                  :
               
               
                  17465–86–0
               
            
                  Cheminė formulė
               
               
                  :
               
               
                  (C6H10O5)8
                  
               
            
                  Struktūrinė formulė
               
               
                  :
               
               
                  
                     
               
            
                  Analizės duomenys
               
               
                  :
               
               
                  ne mažiau kaip 98 % (sausosios medžiagos).
               
            
                  Aprašymas
               
               
                  :
               
               
                  beveik bekvapiai balti arba beveik balti kieti kristalai.
               
            
         Savybės:
      
      
         Identifikavimas
      
      
                  Lydymosi intervalas
               
               
                  :
               
               
                  suyra esant aukštesnei nei 285 °C temperatūrai.
               
            
                  Tirpumas
               
               
                  :
               
               
                  gerai tirpsta vandenyje; šiek tiek tirpsta etanolyje.
               
            
                  Savitasis sukimas
               
               
                  :
               
               
                  [α]D
                     25: nuo + 174° iki + 180° (1 % tirpalas).
               
            
         Grynumas:
      
      
                  Vandens kiekis
               
               
                  :
               
               
                  ne daugiau kaip 11 %.
               
            
                  Sudėtinės medžiagos likučiai (8-cikloheksadecen-1-onas (CHDC))
               
               
                  :
               
               
                  ne daugiau kaip 4 mg/kg.
               
            
                  Liekamasis tirpiklis (n-dekanas)
               
               
                  :
               
               
                  ne daugiau kaip 6 mg/kg.
               
            
                  Redukuojančiosios medžiagos
               
               
                  :
               
               
                  ne daugiau kaip 0,5 % (išreikšta gliukozės kiekiu).
               
            
                  Sulfatiniai pelenai
               
               
                  :
               
               
                  ne daugiau kaip 0,1 %.